Document ID: 32009D0324

DECIZIA COMISIEI
din 14 aprilie 2009
privind neincluderea anumitor substanțe în anexele I, IA sau IB la Directiva 98/8/CE a Parlamentului European și a Consiliului privind comercializarea produselor biodestructive
[notificată cu numărul C(2009) 2566]
(Text cu relevanță pentru SEE)
(2009/324/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 98/8/CE a Parlamentului European și a Consiliului din 16 februarie 1998 privind comercializarea produselor biodestructive (1), în special articolul 16 alineatul (2) paragraful al doilea,
întrucât:
(1)
Regulamentul (CE) nr. 1451/2007 al Comisiei din 4 decembrie 2007 privind a doua etapă a programului de lucru de 10 ani prevăzut la articolul 16 alineatul (2) din Directiva 98/8/CE a Parlamentului European și a Consiliului privind introducerea pe piață a produselor biocide (2) stabilește o listă a substanțelor active care urmează a fi evaluate, în vederea unei posibile includeri a acestora în anexa I, IA sau IB la Directiva 98/8/CE.
(2)
În ceea ce privește o serie de combinații de substanțe/ tipuri de produse aflate pe lista respectivă, participanții inițiali și-au întrerupt participarea la programul de reexaminare.
(3)
În consecință, în temeiul articolului 11 alineatul (2), al articolului 12 alineatul (1) și al articolului 13 alineatul (5) din Regulamentul (CE) nr. 1451/2007, Comisia a informat statele membre cu privire la acest fapt. De asemenea, aceste informații au fost făcute publice prin mijloace electronice la 14 iunie 2006.
(4)
În termen de trei luni de la publicarea acestor informații, alte persoane și-au manifestat interesul în legătură cu preluarea rolului de participant în ceea ce privește anumite combinații de substanțe/tipuri de produse.
(5)
Decizia 2007/794/CE a Comisiei (3) a stabilit noul termen-limită de depunere a unui dosar complet în ceea ce privește combinațiile de substanțe/tipuri de produse în cauză pentru data de 30 aprilie 2008.
(6)
Cu toate acestea, pentru unele combinații de substanțe/ tipuri de produse dintre cele menționate anterior nu s-a primit nici un dosar complet până la data respectivă.
(7)
Prin urmare, în conformitate cu articolul 12 alineatul (4) și cu articolul 12 alineatul (5) din Regulamentul (CE) nr. 1451/2007, este necesar ca substanțele să nu fie incluse în anexele I, IA sau IB la Directiva 98/8/CE pentru tipurile de produse în cauză.
(8)
Măsurile prevăzute de prezenta decizie sunt conforme cu avizul Comitetului permanent pentru produse biocide,
ADOPTĂ PREZENTA DECIZIE:
Articolul 1
Substanțele specificate în anexa la prezenta decizie nu se includ în anexele I, IA sau IB la Directiva 98/8/CE pentru tipurile de produse în cauză.
Articolul 2
În sensul articolului 4 alineatul (2) din Regulamentul (CE) nr. 1451/2007, prezenta decizie se aplică începând cu 1 iunie 2009.
Articolul 3
Prezenta decizie se adresează statelor membre.
Adoptată la Bruxelles, 14 aprilie 2009.

Labels: 3
1
6